text: ортау сарыарқаның оңтүстігіндегі аласа таулы массив. қарағанды облысының шет ауданы жерінде, ағадыр кентінен батысқа қарай 40 км жерде орналасқан. абсолюттік биіктігі 1068 м. ортау солтүстіктен оңтүстікке қарай 40 45 км-ге созылып жатыр, ені 12 15 км. жоғарғы палеозойдың гранит жыныстарынан түзілген. суайырық жотаны және етектерін көктемде ғана ағын болатын кішігірім өзендер (құрманақа, сұлуманақа, т.б.) қатты тілімдеген. топырағы құнарсыз, қиыршақтасты, тұзды, сортаң. шөлейттік жусан, сораң шөп, беткейінде бетеге өседі.